Со членот 1 од Предлогот на Законот за изменување и дополнување на Законот за персоналниот данок на доход се пропишува рок во кој Управата за јавни приходи има обврска да издаде потврда за даночен резидент на барање на обврзникот.

Со членовите 2 и 3 се предлага бришење на 16 ставови од членот 30-к и членот 31 од Законот со што се врши усогласување со одредбите од Законот за општата управна постапка.

Со членот 4 се пропишува рок во кој Управата за јавни приходи е должна да донесе решение по барањата за даночно ослободување или пониска стапка.

Со членот 5 се додава нов член 145-в во законот со кој се пропишува глоба во износ од 25 до 50 евра за овластеното службено лице во Управата за јавни приходи, доколку не донесе решение во утврдениот рок.

Со членот 6 се уредува дека подзаконските акти предвидени со овој закон ќе се донесат во рок од 30 дена од денот на влегувањето во сила на овој закон.

Со членот 7 се пропишува дека започнатите постапки до денот на отпочнување на примената на овој закон ќе завршат согласно законот по кој биле започнати.

Со членот 8 од предложените измени се пропишува завршна одредба за влегување во сила на законот.